
Piiratud osalejate arvuga avaliku kirjaliku enampakkumise 
väljakuulutamine Narvas Raekoja hoones keldrikorrusel 

asuva toitlustuskoha ruumide üürile andmiseks (korduv) 
1. ASJAOLUD JA MENETLUSE KÄIK
Vastavalt Narva Linnavalitsuse 03.08.2022 korraldusele nr 539-k kuulutati välja piiratud osalejate arvuga avalik kirjalik enampakkumine Narvas Raekoja hoones keldrikorrusel asuva toitlustuskoha ruumide üldpindalaga 461,20 m².

21. septembril 2022 kella 16.00-ks ei laekunud e-posti aadressile lmaenampakkumised@narva.ee ühtegi pakkumist.

Juhindudes Narva Linnavolikogu 17.03.2005 määruse nr 14 „Linnavara kasutusse andmise kord“ §st 9, enampakkumine tunnistati nurjunuks.
Eelnimetatud linnavara kasutamist arutati korduvalt Narva Linnavalitsuse linnavarakomisjoni koosolekul 29.09.2022. a (protokoll nr 3.1-6/17-2022) ning soovitati muuta üüritasu 100%-lise soodustuse kehtestamise tähtaega ja laiendada enampakkumise info saajate ringi – edastada suurematele Eesti toitlustusettevõtjatele (kohvikud ja restoranid) info otse ja koos Narva Linnakantseleiga edastada enampakkumise kuulutused/pressiteated vabariiklikesse meediakanalitesse.
2. ÕIGUSLIKUD ALUSED

2.1.
Narva Linnavolikogu 21.06.2005 määruse nr 20 „Linnavara eeskiri” (edaspidi ka Eeskiri) § 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu. Vastavalt Eeskirja § 51 linnavara kasutusse andmine ei tohi rikkuda seaduses sätestatud ausa konkurentsi põhimõtteid ja viiakse reeglina läbi avaliku enampakkumise (suulise või kirjaliku, piiratud osalejate arvuga enampakkumise või eelläbirääkimistega pakkumise) korras.

2.2.
Narva Linnavolikogu 17.03.2005. a määruse nr 14 “Linnavara kasutusse andmise kord” (edaspidi ka Kord) § 5 lg 1 p 2 kohaselt otsustuse linnavara kasutusse andmise kohta kinnisasjade kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat, võtab vastu linnavalitsus. 

2.3.
Korra § 19 kohaselt linnavara kasutusse andmine avaliku enampakkumise korras (suuliselt või kirjalikult) toimub juhul, kui ei kehtestata lisatingimusi või kui lisatingimused on kehtestatud lõplikena, s.t nende üle ei peeta läbirääkimisi.

2.4.
Korra § 10 kohaselt enampakkumise valmistab ette ja viib läbi Narva Linnavalitsuse Linnamajandusamet.

2.5.
Korra § 16 lg 1 kohaselt alghind ei tohi olla madalam ühe kuu üürist ilma käibemaksuta ning peab olema arvestatud vastavalt linnavalitsuse kinnitatud “Üüritasu arvestamise metoodilisele juhendile”.
2.6.
Korra § 17 lg 1 kohaselt osavõtutasu kehtestatakse 10% ulatuses üürile antava vara üüritasu alghinnast, kuid mitte vähem kui 32 eurot. 

3. OTSUS
3.1.
Kuulutada välja piiratud osalejate arvuga avalik kirjalik enampakkumine Narvas Raekoja hoones keldrikorrusel asuva toitlustuskoha ruumid üldpindalaga 461,20 m² üürile andmiseks ning kehtestada järgmised tingimused:

•
kasutusotstarve 

-
toitlustus/muu toitlustust toetav tegevus;

•
osalejad


-
eraõiguslikud juriidilised isikud, kellel on

· vähemalt 5-aastane töökogemus toitlustuse valdkonnas;

•
üürilepingu kehtivusaeg        -
10 aastat (edaspidise pikendamise võimalusega);

•
üüritasu alghind

-
2100 euro/kuu;

•
osavõtutasu 


-
210 eurot.

Üürilepingu lisatingimused:

•
vastavalt projektile „Narva raekoja hoone ja platsi rekonstrueerimine (2014-2020.9.02.18-0019)" hoone keldris esindusrestorani, veinikeldri, kohviku (nn šokolaadikohvik, perekohvik, jäätisekohvik) korraldamine;

•
hooajalise laiendamise võimalus Stockholmi platsil; kasutusperioodil hooajaliseks laiendamiseks ettenähtud asukoha korras hoidmine ja hooldamine;

•
kommunaalmaksete tasumine vastavalt tegelikule tarbimisele alates lepingu sõlmimisest;

•
hoone hoolduskulude tasumine alates lepingu sõlmimisest;

•
sisearhitektuuri tööprojekti koostamine;

•
vajalike eriosade tööprojektide koostamine;

•
tööprojekti kooskõlastamine ehitusprojekti „Narva raekoja hoone ja platsi rekonstrueerimine (2014-2020.9.02.18-0019)" autori (OÜ Zoroaster, arhitekt Vladimir Orlov), üürileandja ning Narva Linnavalitsuse Arhitektuuri- ja Linnaplaneerimise Ametiga (sh muinsuskaitse vanemspetsialistiga);

•
lepingu tingimuste täitmiseks vajalike ehitus- (sh elektri-, veeühendused jne) ja siseviimistlustööde tegemine ning vajalike seadmete soetamine ja paigaldamine keldrikorruse ruumidesse linnavara üürniku kulul; 

•
toitlustuskohtade avamine on seotud Narva raekoja kasutusloa saamise ajaga.

•
üüritasu arvestamine Narva raekoja kasutusloa saamise päevast;

•
üüritasu soodustuse kehtestamine: 

esimeseks ja teiseks aastaks (alates lepingu sõlmimise päevast) 100%;

•
üüritasu maksmine täies ulatuses alates kolmandast aastast;

•
üürileandja ei hüvita üürniku kulutusi, mis on tehtud/kavandatud hoone ja selles asuvate ruumide parendamiseks, ega maksa üürilepingu lõppemisel hüvitist parendustest tingitud ruumide väärtuse suurenemise eest.

3.2.
Narva Linnavalitsuse Linnamajandusametil ette valmistada ja läbi viia punktis 3.1 nimetatud ruumide üürile andmiseks piiratud osalejate arvuga avalik kirjalik enampakkumine vastavalt Narva Linnavolikogu 17.03.2005 määruses nr 14 “Linnavara kasutusse andmise kord” sätestatule.

4. RAKENDUSSÄTTED

4.1.
Korraldus jõustub seadusega sätestatud korras.
4.2.
Narva Linnakantseleil teha korraldus teatavaks Narva Linnavalitsuse Linnamajandusametile.
4.3.
Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

